
DĖL GAUTO PAKLAUSIMO (PIRKIMAS NR. 4764044) 

Ignalinos rajono savivaldybės administracijos viešojo pirkimo komisija (perkančioji organizacija) informuoja, kad gauti tiekėjų paklausimai dėl mažos vertės pirkimo, atliekamo skelbiamos apklausos būdu Nr. 4764044 „Konteinerių individualioms valdoms įsigijimas“ (toliau – Pirkimas).
1. Klausimas. Biologinis filtras konteineriams turi būti keičiamas kas 2 metus (gamintojo informacija: https://www.biologic.de/en/products/bio-filter-material). Alternatyva gali būti tik aktyvuotos anglies filtras - ar jis taip pat turėtų būti keičiamas ne rečiau kaip kas 2 metus?
Atsakymas. Perkančioji organizacija primena, kad Pirkimo techninėje specifikacijoje nėra nustatytas filtro keitimo periodiškumas. Reikalaujamas biologinis filtras arba lygiavertis filtras turi būti siūlomas toks, kad užtikrintų efektyvų kvapų mažinimą viso filtro eksploatacijos metu pagal gamintojo technines rekomendacijas. Jeigu tiekėjas siūlo aktyvuotos anglies filtrą, jis laikomas lygiaverčiu, jeigu funkciškai atlieka tą pačią paskirtį kaip biologinis filtras.
2. Klausimas. Perforacija konteinerio šonų viršutinėje dalyje tik išleidžia kvapus pro šonus ir neatlieka reikiamos funkcijos (nestabdo puvimo proceso). Kam tada filtras reikalingas? Tik apatinėje konteinerio dalyje arba visame šone esančios angos praleidžia orą ir deguonį taip, kad jis prasiskverbia per visą atliekų masę konteinerio viduje iki filtro, taip išvengiant anaerobinių sluoksnių (zona, kur nėra laisvojo deguonies arba jo lygis yra labai žemas, ir šioje zonoje išgyvena ir klesti mikroorganizmai, skatinantys puvimo procesą) susidarymo konteinerio viduje.
Atsakymas. Perkančioji organizacija informuoja, kad siekdama užtikrinti tinkamą konteinerių ventiliaciją ir higieną, nustato, kad konteineris turi būti perforuotos per visą konteinerio aukštį. Tikslinamas techninėje specifikacijoje nurodytas reikalavimas iš „Konteinerio korpusas uždaras, konteinerio šoninės sienelės perforuotos ties viršutinė konteinerio dalimi oro cirkuliacijai, dugnas be angų (perforacijos).” į „Konteinerio korpusas uždaras, konteinerio šoninės sienelės perforuotos per visą konteinerio aukštį oro cirkuliacijai, dugnas be angų (perforacijos).”.
Perkančioji organizacija informuoja, kad vadovaujantis specialiųjų pirkimo sąlygų 6 priedo „Terminai“ 3 punktu „Perkančioji organizacija pirkimo dokumentų paaiškinimą, patikslinimą pateikia visiems dalyviams: Likus ne mažiau kaip 1 darbo dienai iki pasiūlymų pateikimo termino pabaigos.“ nespėjus laiku atsakyti į gautus paklausimus, pasiūlymų pateikimo terminas nukelia iš 2025-12-02 10.00 val. į 2025-12-08 10:00 val., siekiant, užtikrinti susidomėjusiems pirkimo dalyviams susipažinti su pateiktais atsakymais ir patikslinta informacija.
PRIDEDAMA. Pirkimo dokumentai (Versija Nr. 3).


Viešojo pirkimo komisijos pirmininkas	         Rytis Kajėnas

Donata Jankovičienė, tel. (8 386) 51 805, el. paštas donata.jankovičiene@ignalina.lt

